Euroopa Julgeoleku- ja Koostööorganisatsiooni (OSCE) erivaatlusmissiooni vaatlejad avastavad endiselt kokkupuutejoonest eemale viimata raskerelvi, sh isehakanud Luganski rahvavabariigi alal, ning aduvad oma töö takistamist, ütles missiooni asejuht Alexander Hug.
«Me avastame mürsulehtreid, mis näitavad, et Bogdanivkas või Mõkolajivkas kasutati raketikomplekse. Missiooni õhuluure näitab samuti, et nn Luganski rahvavabariigi alal on Miusinski lähedal 47 raketiseadet,» sõnas Hug täna Kiievis teabetunnis.
Ta rääkis juhtumeist, kus varem eemaleviidud raskerelvad tulepositsioonidele tagasi toodi. «Selliste rikkumiste hulk mõlemal pool kontaktjoont kahekordistus nädala jooksul,» sõnas ta, tõdedes, et seda tingib poolte vastastikuse usalduse nappus.